Folketing
2002-04-03

Jeg tror, at det vil ligge langt ud over den taletid, der er stillet mig til rådighed, hvis jeg skal give en helt dækkende analyse af situationen i Farum Kommune. Det havde vi i øvrigt også anledning til at diskutere ret grundigt ved en forespørgselsdebat for ikke så længe siden. Det, jeg kan konstatere, er, at der er en situation i Farum Kommune på linje med en situation i fire andre danske kommuner, hvor man er i strid med kassekreditreglen. Det er der et regelsæt, som siger, at man ikke må være. I den forstand er der ikke nogen undskyldninger for at komme i strid med reglerne.